সে আরও বলে যে, প্রথম দেড় মাসে আমাদের রাজাকার বাহিনীর অভিজ্ঞতা ব্যর্থতায় পর্যবসিত হয়েছিল। তবে আমি লক্ষ্য করেছিলাম যে, আমার এলাকায় (সেক্টরে) ছাত্রসংঘের বাঙালি ছাত্ররা অত্যন্ত নিষ্ঠা সহকারে প্রতিরক্ষা, নেতৃত্বদান এবং গোপনীয়তা রক্ষা করার দায়িত্ব পালন করে যাচ্ছিল। অতএব, আমি হাইকমান্ডের পক্ষ থেকে কোনো আনুষ্ঠানিক অনুমোদন লাভ না করেই কিছুটা দ্বিধাগ্রস্তের মধ্যে সেসব ছাত্রকে আলাদাভাবে একত্রিত করলাম। তারা সংখ্যায় ছিল ৪৭ জন। এবং প্রত্যেকে ছিল ছাত্রসংঘের কর্মী। ১৯৭১ সালের ১৬ মে শেরপুরে (ময়মনসিংহ) তাদের স্বল্পমেয়াদী সামরিক প্রশিক্ষণ দেয়া হয়। আল-বাদর বাহিনীর ৫ দফা কর্মসূচী নিয়ে সারাদেশে তাদের কর্মতৎপরতা চালায়। কর্মসূচীর মধ্যে ছিল (১) পাকিস্তানের জনসাধারণের মধ্যে আত্মবিশ্বস অক্ষুণœœ রাখার লক্ষ্যে জনগণের সঙ্গে ব্যাপকভাবে যোগাযোগ গড়ে তোলা। গ্রামগঞ্জ এবং প্রত্যন্ত অঞ্চলে উপস্থিত হয়ে সভা-সমাবেশের আযোজন করা, শত্রুর নেতিবাচক প্রপাগন্ডা খ-ন করা এবং শান্তিপূর্ণ পরিস্থিতি রূপায়নের জন্য জনগণকে অভ্যন্তরীণ ও বহিরাগত আক্রমণ প্রতিহত করতে উদ্বুদ্ধ করা, (২) বাঙালি ও অবাঙালিদের মধ্যে সৃষ্ট ব্যবধান ঘোচানো; পূর্ব ও পশ্চিম পাকিস্তানের মধ্যে ভ্রাতৃত্ব ও সম্প্রীতির মনোভাব জাগ্রত করার লক্ষ্যে সক্রিয় এবং বুদ্ধিবৃত্তিক পদক্ষেপ গ্রহণ করা, (৩) পাকিস্তানের শত্রুগোষ্ঠী, নৈরাজ্য সৃষ্টিকারী এবং ভারতীয় হস্তক্ষেপকারীদের কর্মকা-ের প্রতি কড়া দৃষ্টি রাখার উদ্দেশ্যে নির্ভরযোগ্য খবরাখবর পাওয়ার ব্যবস্থা গড়ে তোলা, (৪) পাকিস্তানের প্রতিরক্ষা ও ঐক্য রক্ষার তাগিদে সামরিক অভিযানের ক্ষেত্রে পাক ফৌজি এবং সিভিল প্রসাশনকে কার্যকর গঠনমূলক সহযোগিতা প্রদান করা। শান্তি ও শৃঙ্খলা বজায় রাখা এবং দায়িত্বশীল ব্যক্তিবর্গের নিরাপত্তা বিধানের উদ্দেশ্যে দেশপ্রেমিক ছাত্রদের সংগঠিত করে সামরিক প্রশিক্ষণ দেয়ার ব্যবস্থা করা, (৫) সরকারি ও আধাসামরিক কর্মকর্তা কর্মচারীদের মধ্যে বিদ্যমান দেশের শত্রুদের সম্পর্কে পুঙ্খানুপুঙ্খভাবে তদন্ত করে সিভিল ও সামরিক প্রশাসনকে সপ্রমাণ তথ্য সরবরাহ করা। এরই ধারাবাহিকতায় ১৯৭১ সালের সেপ্টেম্বর মাসে সারা পূর্ব-পাকিস্তানে আল-বাদর বাহিনী সংগঠিত করা হয়।